section_heading: Životopis
paragraph_text: Sancho I je veliki dio svoje vladavine posvetio političkoj i upravnoj organizaciji svog kraljevstva. Osnovao je više novih gradova i sela, te je počeo provoditi kolonizaciju udaljenih sjevernih krajeva Portugala. Većinom je tamo naseljavao Flamance i Burgunđane. Bio je poznat po svojoj ljubavi prema znanju i književnosti. Sam je napisao i objavio nekoliko knjiga poezije, a portugalske mladiće je slao na studij na europska sveučilišta.